1981 බිහාර් දුම්රිය අනතුර

1981 බිහාර් දුම්රිය අනතුර යනු එම වසරේ ජුනි 6 වන දින, පුද්ගලයින් 500 - 800 ත් අතර ප්‍රමාණයකට මරු කැඳවමින්, ඉන්දියාවේ බිහාර්හී මගී දුම්රියක් පීලි පැනීමෙන් සිදුවූ අනතුරකි. මන්සි (Mansi) සහ සහර්සා (Saharsa) අතර, බග්මතී (Bagmati) ගංගාවට ඉහලින් වැටී තුබූ පාලමක් මතින් ගමන් කරමින් සිටියදී පීලි පැනි දුම්රිය, බග්මතී ගංගාවට කඩා වැටීමෙන් මෙම දරුණු අනතුර සිදුවිය.

අනතුර සිදුවී දින පහක් ගත වන විට, මිය ගිය අයගේ මළ සිරුරු 200 ක පමණ ප්‍රමාණයක් සොයාගෙන තුබූ අතර, අතුරුදන් වූ සිය ගණනක් පිරිසගේ සිරුරු, ගංගාවේ ඔස්සේ ගසාගෙන යන්නට ඇතැයි පැවසේ. අනතුර නිසා දුම්රියේ ගමන් කල පුද්ගලයින් 500 ත් 800 ත් හෝ ඊටත් වඩා වැඩි පිරිසක් මිය යන්නට ඇතැයි විශ්වාස කෙරේ. 

මෙම අනතුර සිද්ධවීමට බලපෑ හේතුව ස්ථිරව තහවුරු නොවූ අතර, පහත සඳහන් සිදුවීමක් ඊට සම්බන්ධවන්නට ඇතැයි සැක කෙරේ:

 සුළි සුළඟක් BBC, Iran mourns train blast victims See sidebar at bottom of page
 හදිසි ගංවතුර තත්වයක් 
 මී හරකෙකු දුම්රියේ ගැටීම වැළැක්වීමට යාමේදී යෙදවූ තිරිංග වල ඇතිවූ දෝශයක්

මේවාද බලන්න
 2011 අලව්ව දුම්රිය අනතුර

ආශ්‍රිත

ප්‍රවර්ගය:දුම්රිය අනතුරු-1981
ප්‍රවර්ගය:1981 ඉන්දියාව